**ZAPISNIK SJEDNICE ŠKOLSKOG ODBORA**

Zapisnik sa 42. sjednice Školskog odbora OŠ Vjekoslava Kaleba Tisno, održane 30. siječnja 2017. godine s početkom u 12:30 sati u prostorijama OŠ Vjekoslava Kaleba.

Sjednici su nazočni: Kristijan Jareb, predsjednik; Magdalena Martinović, Sanja Milin i Silvio Šoda, članovi; Sanda Crvelin, ravnateljica.

Nenazočni su: Maja Klarin, Višnja Štropin i Andrija Berak

Za zapisničara je postavljen Silvio Šoda.

Predsjednik Školskog Odbora Kristijan Jareb je otvorio sjednicu, pozdravio sve nazočne i utvrdio da postoji pravovaljana većina za održavanje sjednice i glasovanje o pojedinim točkama.

Predložen je i usvojen slijedeći:

**DNEVNI RED:**

1. Usvajanje zapisnika sa 41. sjednice,
2. Prethodna suglasnost Školskog odbora za produljenje ugovora učiteljici solfeggia na određeno nepuno radno vrijeme (18 sati tjedno) do 60 dana
3. Prethodna suglasnost Školskog odbora za produljenje ugovora učiteljici engleskog jezika na određeno nepuno radno vrijeme (15 sati tjedno) do 60 dana
4. Financijsko izvješće za 2016. godinu
5. Razno

***Ad.1.*** Na zapisnik sa 41. sjednice Školskog odbora nitko od članova nije imao primjedbe te je zapisnik jednoglasno usvojen.

***Ad.2.***Ravnateljica je 16. siječnja 2017. na zakonski rok od 15. dana zaposlila *Lovorku Ivanković*, magistru umjetnosti, na radno mjesto učiteljice solfeggia, na određeno nepuno radno vrijeme zbog sporazumnog raskida radnog odnosa sa Valentinom Jurin. S obzirom da u roku od 15 dana nije došao odgovor Ureda državne uprave na prijavljenu potrebu za radnikom ravnateljica traži od Školskog odbora suglasnost za produljenje radnog odnosa do dobivanja suglasnosti Ureda državne uprave za raspisivanje natječaja ili zapošljavanje na neki od drugih načina propisanih zakonom ali ne dulje od 60. dana. Školski odbor je jednoglasno prihvatio zahtjev ravnateljice.

**ZAKLJUČAK**

1. **Daje se suglasnost ravnateljici za produljenjem ugovora o radu do 60. dana, učiteljici solfeggia Lovorki Ivanković (29. ožujka 2017.)**

***Ad.3.*** Ravnateljica je 16. siječnja 2017. na zakonski rok od 15. dana zaposlila *Ivu Čeko*, profesoricu engleskog jezika i književnosti, na radno mjesto učiteljice engleskog jezika, na određeno nepuno radno vrijeme zbog isteka ugovora o radu sa Ninom Belamarić. S obzirom da u roku od 15 dana nije došao odgovor Ureda državne uprave na prijavljenu potrebu za radnikom ravnateljica traži od Školskog odbora suglasnost za produljenje radnog odnosa do dobivanja suglasnosti Ureda državne uprave za raspisivanje natječaja ili zapošljavanje na neki od drugih načina propisanih zakonom ali ne dulje od 60. dana. Školski odbor je jednoglasno prihvatio zahtjev ravnateljice.

**ZAKLJUČAK**

1. **Daje se suglasnost ravnateljici za produljenjem ugovora o radu do 60. dana, učiteljici engleskog jezika Ivi Čeko (29. ožujka 2017.)**

***Ad.4.*** Tajnik je članovima Školskog odbora podijelio Financijsko izvješće za 2016. te je ravnateljica isti dala na raspravu i usvajanje. Nakon kraće rasprave u kojoj je ravnateljica upoznala članove sa prihodima i rashodima u 2016. godini, Financijsko izvješće je jednoglasno usvojeno.

**ZAKLJUČAK**

1. **Usvaja se Financijsko izvješće za 2016. godinu.**

***Ad.5.***Pod točkom *Razno* nije bilo rasprave

Sjednica je završila u 13:00 sati.

Zapisničar: Predsjednik ŠO:

Silvio Šoda Kristijan Jareb

KLASA: 003-06/17-01/19

URBROJ: 2182/1-12/1-10-03-17-2

Tisno, 30. siječnja 2017.